Държавен вестник, бр. 46, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  46
2. били научни ръководители на докто­
ранти, придобили образователна и научна 
степен „доктор“.
Чл. 12. (1) Предложенията за представи­
тели на научната общност в изпълнителния 
съвет могат да се правят от ръководствата 
на висшите училища, Българската академия 
на науките, Селскостопанската академия и 
други научни организации към министерства 
или ведомства. Предложения могат да правят 
и не по-малко от пет хабилитирани учени.
(2) Предложенията по ал. 1 се представят 
в писмена форма до министъра на образова­
нието и науката не по-късно от два месеца 
преди изтичане на мандата на изпълнител­
ния съвет.
(3) Не могат да бъдат членове на изпъл­
нителния съвет:
1. ректори, заместник-ректори и декани 
на факултети във висшите училища;
2. председател, заместник-председатели и 
научни секретари на Българската академия 
на науките и на Селскостопанската академия;
3. директори и заместник-директори на 
научни институти, на националните цен­
трове по обществено здраве и анализи или 
ръководители на други научни организации 
и техните заместници;
4. лица, осъждани за умишлено престъпле­
ние от общ характер на лишаване от свобода;
5. лица, поставени под запрещение;
6. лица, причинили виновно имуществени 
вреди на Фонда;
7. ръководители или членове на научен 
колектив на текущи проекти, финансирани 
от Фонда.
(4) Министърът на образованието и на­
уката определя със заповед членовете на 
изпълнителния съвет въз основа на пред­
ложенията, направени по реда на ал. 1, в 
срока по ал. 2. Ако няма предложения от 
определена научна област, министърът на 
образованието и науката определя член на 
изпълнителния съвет от съответната научна 
област, който отговаря на изискванията по 
чл. 11, ал. 2 и чл. 12, ал. 3.
(5) Членовете на изпълнителния съвет 
се определят за срок от четири години с 
право на още един мандат. При предсрочно 
освобождаване или включване на нов член 
на изпълнителния съвет за един мандат се 
смята времето, в което лицето е заемало 
съответната длъжност повече от две години.
Чл. 13. (1) Мандатът на членовете на из­
пълнителния съвет може да бъде прекратен 
предсрочно със заповед на министъра на 
образованието и науката при:
1. постъпване на писмено заявление от 
лицето, заемащо позицията;
2. фактическа невъзможност лицето да 
изпълнява задълженията си, продължила 
повече от 6 месеца, или системно неизпъл­
нение на същите;
3. настъпване на някое от обстоятелствата 
по чл. 12, ал. 3;
4. влизане в сила на акт, с който е уста­
новен конфликт на интереси по Закона за 
противодействие на корупцията;
5. смърт на лицето.
(2) При настъпване на някое от обстоя­
телствата по ал. 1 се определя по реда на 
правилника лице, което довършва мандата 
на съответната позиция.
Чл. 14. Изпълнителният съвет:
1. подпомага министъра на образованието 
и науката при провеждане на политиката 
за развитие на научните изследвания и 
иновациите в съответствие с националните 
стратегически и програмни документи, има­
щи отношение към развитието на научните 
изследвания и иновациите в България;
2. осъществява научноизследователската 
част от управлението на дейността на Фон­
да, като ръководи и провежда дейностите 
по планиране, организиране и оценяване на 
научните конкурси на Фонда;
3. предлага за утвърждаване от министъра 
на образованието и науката тригодишната 
оперативна програма на Фонда за периода 
на съответната средносрочна бюджетна 
прогноза;
4. ежегодно одобрява и представя на ми­
нистъра на образованието и науката годишен 
отчет за дейността на Фонда;
5. одобрява проект на бюджет на Фонда за 
следващата година в рамките на утвърдените 
средства за развитие на научни изследвания и 
иновации по закона за държавния бюджет и 
го предлага на министъра на образованието 
и науката до 31 януари на текущата година;
6. взема решение за новите конкурси, 
които да бъдат включени в тригодишната 
оперативна програма на Фонда;
7. одобрява правила за определяне съста­
ва на научно-експертните комисии, избира 
техните членове и приема отчетите за тях­
ната работа;
8. одобрява правила за допустимите разхо­
ди за различните видове конкурси и указания 
за изразходване и отчитане на средствата,